Bimal Kaur Khalsa

**Bibi Bimal Kaur** (7 Milau 1950 – 2 Manom 1991) nopo nga songulun puru pulitik India om sawo di Beant Singh, songulun mantad di minamatai di Indira Gandhi.

## Koposion pogulu
Pinogosusu i Bibi Bimal Kaur Khalsa di Sardar Gurbachan Singh id suang paganakan Ramdasia Sikh id Delhi, India. Sinumawo isido Beant Singh ontok 23 Milatok 1976 id iso gurdwara kinoyonon.

Bibi Bimal Kaur nopo nga songulun noos id Kolej Pongusapan Lady Harding ontok minamatai o sawo dau di Indira Gandhi. kalapas kapamatayan dii, nagakom isido to tinimungan mongungumolig India om tinumagak piipiro tadau, minongidu tangaanak dau i Amrit, Sarabjeet om Jassi id walai. Natahan, noturubung om numaan kanto isido inggorito solinaid duo minggu. Numaan di Damdami Taksal tonggungo o pondidikan tangaanak dau solinaid duo toun. Poingion i Bibi Bimal Kaur hilo Delhi gisom Milau 1984 pogulu minundaliu o paganakan disido hilo Punjab miampai kouhupan di Shamsher Singh, tabang totuo di Bahi Beant Singh & Bapu Sucha Singh, tiwanon kusai disido. Mantad dii, mimparagat isido miampai Koisaan susumikul Sikh om mimpuun popolombus ahal au osulimbang o porinta om isu pertembungan au otopot.

Tiwanon kusai disido, ii no tapa di Beant Singh i Sucha Singh Maloa nga nopili nogi sabaagi puru parlimen. Ontok toun 2004, tanak kusai dau, i Sarbjeet Singh, hpinoingkakat do SAD (A) i buruanon di Simranjit Singh Mann montok monongkiala id timpohon parlimen id Bathinda om Mansa. Ontok toun 2024, nakalantoi i Sarabjeet Singh do timpohon id Faridkot miampai majoriti lobi mantad 70 ribu undi.

## Pemenjaraan om Pulitik
Monongkiala isido doid duo timpohon Vidhan Sabha id suang Kopomilian Tagayo Dewan Undangan Pogun Punjab 1985 ii no Chamkaur Sahib om Pakka Kalan sabaagi calon osinggawa. Poinsuang isido id kinoyonon koduo montok koduo-duo kinoyonon dii.

Ontok 30 Ngiop 1986, Luguan Montiri ontok dii i Surjit Singh Barnala minonuhu do tinimungan soudor do sumuang kawagu hilo Darbar Sahib montok monguyung Kharku i mogion id kompleks gurudwara dii. Ontok 4 Mahas 1986, minongoi isido hilo Darbar Sahib miampai 3,500 surupu, montok momuhondom kawagu kinouliton toun do Operasi Blue Star om nogi montok manahak boboroson kokomoi karaaton porinta. Ontok dii, pinoyon di Surjit Barnala o mongungumolig pointongkop kompleks Gurudwara montok popotingkod guraan Khalistan. Minanahak isido boborosn miampai poimponu sinikit sunduan. Agara po tulun ginumuan do manahak sokodung kumaa Khalistan om mongoris montok mamatai di Surjit Singh Barnala miampai poingukab. Id pioduhan do mongungumolig  disio om *penunjuk perasaan* Sikh, napatai songulun mongungumolig.

Kalapas minanahak boboroson, nagakom isido, natandasan minamatai om nokosuang panjara solinaid 2 toun. Ontok toun 1989, monongkiala isido montok Lok Sabha mantad Ropar, om nakaanu timpohon dii miampai tikit mantad Shiromani Akali Dal (Amritsar). Ontok timpu diti,haro rahung om kagarasan pulitik disido i bobos agayo, om poposiliu dii do koligogon di lobi tosudong montok porinta.

## Kinapatayon
Minidu pogun i Bimal Kaur ontok 2 Manom 1991. Tumanud do pulis, napatai isido gama renjatan lotirik mantad misin pomupuan. Piipiro ruputan i nokorikot id media minongomoi do minaganu i Bimal Khalsa do sianida. Koduo-duo nopo sabab diti nga *dipertikaikan* do paganakan dau. Tumanud boros diolo, nagakom isido do pulis om narasun do sianida, tu ii no o taktik koubasanan kumaa tongokharkus ontok dii. Managi yolo do *bedah siasat*, i poindalanon daa do pulis tumanud pokionuon id kaantakan koubasanan, nga au kaakun o pulis do popoindalan dii.

## Prestasi Kopomilian Tagayo

## Sukuon

## Noputan labus
*Official biographical sketch in Parliament of India website